Aħna tal-Mazzun nixbgħu niltaqgħu ma' nies b'memorja qasira jew selettiva. Meta tal-PN ifakkruna l-passat dwar il-bombi u Raymond Caruana, jinsew isemmu lil Karen Grech, il-balavostri ta' Ħaż-Żebbuġ u uffiċjali tal-Korp tal-Pulizija li qabel l-elezzjoni tal-1987 kienu jordnaw l-isparar tal-gass tad-dmugħ u wara l-elezzjoni ngħataw promozzjoni. Imma dan mhux it-tema ta' dan l-artiklu. It-tema hija kif il-kelma 'stabilita', li qed tintuża ħafna f'dawn iż-żminijiet li l-Gvern ta' GonziPN qed imexx l-pajjiz mingħajr maġġoranza fil-Parlament, biddlet it-tifsira tagħha. Kif? Irridu napplikaw il-famuż proverbju Ingliz "two weights and two measures". Ara x'kien jgħid riklam elettorali tal-PN fil-kampanja elettorali tal-1998. Riklam tal-PN fl-elezzjoni tal-1998 Ir-riklam isostni li gvern stabbli biss iġib il-prosperita'. Dan huwa l-OPPOST ta' dak li qed jgħid is-suċċessur ta' Eddie Fenech Adami, Lawrence Gonzi, li skont hu, Gvern ta' GonziPN jista' jġib il-prosperita' ekonomika. Issa aħna nafu, u Gonzi ammettiha huwa stess wara l-vot ta' sfiduċja nhar il-Ħamis li għadda, li gvern mhux se jaħdem "business as usual" u li hemm problema. Fejn hi l-istabilita'? Meta kien jaqblilhom, il-PN riedu elezzjoni qabel iż-żmien. Illum, iridu jtawwlu kemm jifilħu l-elezzjoni biex ikunu f'pożizzjoni aħjar li jiġġilduha. Dejjem bl-iskuża tal-istabilita'!
Kif evolviet it-tifsira tal-kelma 'stabilta'